《栖霞阻风》
清代·翁心存

塔杪铃言替戾冈，果然旗脚转危樯。荒芦槭槭战秋雨，衰柳垂垂空夕阳。

鹢不因风先自退，山如欲语笑人忙。支离病骨余生在，肯逐冥鸿下上翔。

作者简介：（1791—1862）江苏常熟人，字二铭，号邃庵。道光二年进士，授编修，官至体仁阁大学士。道咸两朝，屡值上书房。同治初，又为皇帝师傅。历官四十年，凡所规划，多崇大体。卒谥文端。